**Նաֆիսա «Ջիա» Խան** (հինդի՝ नफीसा «जिया» खान, փետրվարի 20, 1988(1988-02-20), Նյու Յորք, Նյու Յորք, ԱՄՆ - հունիսի 3, 2013(2013-06-03), Մումբայ, Հնդկաստան), հնդիկ դերասանուհի և երգչուհի։ Իր կարիերայի ընթացքում հասցրել է նկարահանվել ընդամենը 3 ֆիլմում, որոնցից երկուսը վարձույթում վաստակել են ավելի քան 1 մլրդ ռուփի։ Իր առաջին դերի համար առաջադրվել է Filmfare Award մրցանակի` Լավագույն կանացի դեբյուտ անվանակարգում։

Կենսագրություն
--------------

Նաֆիսա Խանը (իսկական անունը՝ Ջիա) ծնվել է 1988 թվականի փետրվարի 20-ին, Նյու Յորքում՝ Ալի Ռիզվի Խանի և դերասանուհի Ռաբիա Ամինի ընտանիքում։ Հետագայում նրա ծնողները բաժանվել են։ Մոր հաջորդ ամուսնությունից Ջիան երկու կրտսեր քույր ուներ՝ Կավիտան և Կարիշման։

Դերասանուհի դառնալը Ջիայի երազանքն է եղել վեց տարեկանից, երբ նա դիտել է «Ուրախ մարը» ֆիլմը, որում խաղում էր Ուրմիլա Մատոնդկարը։ Խանը որպես կեղծանուն օգտագործել է Ջիա անունը՝ ի պատիվ «Ջիա» (1998) ֆիլմում Անջելինա Ջոլիի հերոսուհու։

2004 թվականին, տասնվեց տարեկանում, նա հավակնում էր խաղալ Tumsa Nahin Dekha ֆիլմի գլխավոր դերում, սակայն տարիքի պատճառով չի անցել քասթինգը, և նրան փոխարինել է Դիյա Միրզան։ Երկու տարի անց նորամուտը նշել է «Հեշտ չէ հավատալ սիրուն» ֆիլմում` չնայած դրա սադրիչ համատեքստին։ Ֆիլմը ձախողվել է վարձույթում, սակայն նրա դերը արժանացել է քննադատների գովասանքին։

2008 թվականին թողարկվել է «Գաջինի» ֆիլմը, որտեղ նա խաղացել է գլխավոր հերոսի պատմությունն ուսումնասիրող բժշկական քոլեջի ուսանողուհու դերը, և որը դարձել էր Հնդկաստանի այդ տարվա տարվա և կինեմատոգրաֆի ամենահասութաբեր ֆիլմն այդ պահին։

2010 թվականին Խանը գրեթե ավարտել է նկարահանումները «Պարիր հանուն շանսի» ֆիլմում, որտեղ նրա գործընկերը պետք է դառնար Շահիդ Կապուրը, սակայն հեռացել է նախագծից, և նրան փոխարինել է Ժենելիա Դե Սոուզան։ Նույն տարում թողարկվել է նրա վերջին` «Լիքը տունը» Ֆիլմը, որտեղ նա խաղում է գլխավոր հերոսի նախկին կնոջ դերը։ Ֆիլմը բացասական արձագանքներ է ստացել քննադատների կողմից, սակայն կոմերցիոն հաջողություն է ունեցել։ Նա համաձայնություն է տվել նաև մի քանի ֆիլմերում մասնակցելու համար, որոնցից էր Aap Ka Saaya-ն, որտեղ պետք է խաղար Ռանբիր Կապուրի կնոջ դերը, ֆիլմը, սակայն, այդպես էլ չի ավարտվել։

Ֆիլմագրություն
--------------

Իր կյանքի ընթացքում դերասանուհին նկարահանվել է միայն երեք ֆիլմերում։

| Տարի |  | Հայերեն անվանում | Բնօրինակ անվանում | Դեր
 |
| --- | --- | --- | --- | --- |
| 2007 | ֆ | Հեշտ չէ հավատալ սիրուն | *Nishabd* | Ջիա |
| 2008 | ֆ | Գաջինի | *Ghajini* | Սունիտա |
| 2010 | ֆ | Լիքը տուն | *Housefull* | Դևիկա Սամտանի |

Անձնական կյանք
--------------

Դերասանուհու վերջին ընկերը, որի հետ նա սկսել է հանդիպել 2012 թվականի սեպտեմբերին, Սուրաջ Պանչոլին էր՝ հնդիկ դերասաններ Ադիտա Պանչոլիի և Զարինա Վահաբի որդին։

Մահ
---

25-ամյա Ջիան 2013 թվականի հունիսի 3-ին կախվել է Ջուհուի (Մումբայ, Հնդկաստան) իր տանը և մահացած է հայտնաբերվել իր մոր կողմից՝ երեկոյան ժամը 11:23-ին։

Դատական փորձաքննությունը ցույց է տվել, որ աղջկա արյան մեջ ալկոհոլ է եղել։

Մի քանի օր անց հայտնաբերվել է դերասանուհու` ինքնասպանությունից առաջ գրած վեց էջանոց գրությունը։ Դրանում Ջիան դիմել է անհայտ տղամարդու՝ խոստովանելով, որ սիրում է նրան և բողոքելով նրա վատ վերաբերմունքից։

Այն բանից հետո, երբ Ջիայի մայրը հրապարակել է այդ գրությունը, 2013 թվականի հունիսի 10-ին Սուրաջ Պանչոլին կալանավորվել է` ինքնասպանության հասցնելու մեղադրանքով և բանտում անցկացնելով 21 օր, ազատ է արձակվել 50 հազար ռուփի գրավի դիմաց։

2013 թվականի հոկտեմբերին Ջիայի մայրը հայտարարել է, որ իր դուստրը սպանվել է «իրեն շատ մոտ ինչ-որ մեկի կողմից», և հրապարակել էր անկախ բժշկական փորձաքննության եզրակացությունը, որում նշվում էր «մեծ հավանականության» մասին, որ դերասանուհու մահը «կախաղանի միջոցով սպանություն էր»։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Bollywood actor Jiah Khan commits suicide
2. ↑  Farhana Farook (2013 թ․ հուլիսի 9). «"I know Jiah is in a safe place now" - Rabia Khan» (անգլերեն). Filmfare. Վերցված է 2014 թ․ սեպտեմբերի 5-ին.
3. ↑  «Had destiny sealed Jiah Khan's fate the day she renamed herself?» (անգլերեն). Zee Media. 2013 թ․ հունիսի 4. Վերցված է 2014 թ․ սեպտեմբերի 5-ին.
4. ↑  «Nishabd is a total loss». Rediff.com. 2007 թ․ մարտի 5. Վերցված է 2013 թ․ հունիսի 4-ին.
5. ↑  «Box Office 2008». Box Office India. Արխիվացված է օրիգինալից 2013 թ․ հոկտեմբերի 14-ին. Վերցված է 2013 թ․ հունիսի 4-ին.
6. ↑  «Bollywood actor's movies after demise- Scoopwhoop». *Scoopwhoop.com*. 2016 թ․ մարտի 21.
7. ↑  «Failing career, troubled love life killed 25-year-old Jiah Khan?» (անգլերեն). Hindustan Times. 2013 թ․ մայիսի 6. Արխիվացված է օրիգինալից 2013 թ․ հունիսի 6-ին. Վերցված է 2014 թ․ սեպտեմբերի 5-ին.
8. ↑  Singh, Vijay V (2013 թ․ հունիսի 11). «Aditya Pancholi's son Suraj held for abetting Jiah Khan's suicide» (անգլերեն). The Times of India. Արխիվացված է օրիգինալից 2013 թ․ հունիսի 13-ին. Վերցված է 2014 թ․ սեպտեմբերի 5-ին.
9. ↑  «HC grants Suraj Pancholi bail, downplays Jiah Khan letter» (անգլերեն). DNA. 2013 թ․ հուլիսի 2. Վերցված է 2014 թ․ սեպտեմբերի 5-ին.

Արտաքին հղումներ
----------------

* Ջիա Խան (անգլ.) *Internet Movie Database* կայքում

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Internet Movie Database · ԿինոՊոիսկ · Find A Grave |
|  |
| Չափորոշչային վերահսկողություն | BNF: 16263185s · ISNI: 0000000114527549 · LCCN: no2009117988 · VIAF: 96802876 · WorldCat VIAF: 96802876 |

 |